Zbierka básní –  Revolúcie v nás

Sedemnásty November

Leto búrlivých východov skončilo sa,
náhrobný kameň spomienok vlaží rosa.
Na tiché námestia zavliekla sa hmla,
tu i tam hŕstky našej budúcnosti túlajú sa.

Azda svet skúpym sa nestal z lásky,
bolo to len včera, keď sa dav vzdal, 
keď sa prebudil a povstal,
za nedlhý čas všemocným postŕhali masky. 

Poháňaný márnou snahou, blúdil tmou, 
temnotou a večnou beznádejou.
Tvár ani tisíc vodopádov, slzy pričasto ronila, 
na konci tunela vidina spanilá.
Riekavali nám, že poslušnosť slobodu bránila. 

Ideál vzdialený a cesta zdĺhavá,
no pleť svieža príliš dlho  tiažavy skrývala.
Tak dlho sa nenávisť poraziť chystala, 
tak dlho ju sila nečistá bremenila,
pre horko-sladké zdanie umlčať navždy ju mienila. 

Jedného dňa krivdu premôcť skúsila, 
kým tí nedotknuteľní zlosť ďalej vnášali,
k úspechu sa cestou strmou prebila,
tŕním a húštinou, horou i nížinou, 
priniesť pokoj vlasti neprávom zmietanej,
šťasteny povlakom ožila, povstala z popola,
vedela, že naskytá sa jej možnosť posledná,
nič neostávalo jej iné, a tak neprestajne verila.

No um jej  nenecháva ju v tom, nevie, že 
každým dňom je obeť iná, 
že rozptýliť a rozhodiť jej myseľ uprenú,
poteší ich dušu meravú. 

Pretrvá s gloriolou nezlomnou,
a zvíťazí nad mocou neprajnou. 
S odvahou  a istotou, 
zmysly i ducha presahujúcou, 
s tou smelosťou a ráznosťou. 

Oni zaslepení slávou a blyšťavým kovom 
Tys´ napriek uliciam zívajúcim prázdnotou,
Vďaka hybnosti túhy nepoddajnej,
zviazané „mladé mozoľnaté ruky“,
podlomila vplyv chtivosti neprajnej, 
tej, ktorej vydala nás napospas hrozivej muky. 

Spútané krídla stiesnenosťou, 
zakryté oči, avšak  žhavé srdce,
o mnoho sú vnemy ochudobnené,
kdys´ to,  čo so slobodou veľkolepou
dosiahol by ľud, ani srdce jeho zronené.

Málo sú jej obety a bolesti,
nech plameň vášne a oddanosti,
horí sťa fakľa a zobúdza synov márnotratných,
a tí, ktorí neverili posolstvu ľudu, 
zbabelo vzali nohy na ramená, 
nádej späť s duchom zjednotenia, 
nabrala dych druhý, jasná, živá, nezničiteľná,
tyranov dlho nedelí od posledného zvonenia, 
krajina žije jedným hlasom, jednou hruďou dýcha,
jednou mysľou myslí, jedno srdce pre ňu verne bije. 

Vystrie svoje prázdne dlane, 
veď „mladí sa iba včera“ bili za ne,
miestnosť sa plní predzvesťou nevšednou.
Pokojní sa zhromažďujú, naplnený duchom slobody a povstania plam vášne,
tých pred barikádami šľahá víchor nemilosrdný, 
smutná breza odovzdala dušu dňom posledným, 
na posledný krok odhodlá sa despota bezcharakterný, 
veď do rúk nedobrých dostal sa každého let voľný, 
ak v oných chvíľach niekto na svoj pôvod zabúda,
nech nazdá sa, že ide o osud národa. 

V posledných chvíľach udeliť rozhodujúci úder nepriateľovi, 
snahou a vierou vytrvalou, 
silou a tenziou húževnatou, 
za súmraku zídu sa pred Národným, 
v tie dni keď vo vzduchu kľúče cvengali, 
s vôľou nepopierateľnou,
s dezidériou nenaplnenou, 
keď vo vane listy šelestili, 
každý vyberá sa svojou cestou, 
za nemálo nocí porazili palác pýchy, 
tieto večery mĺkve ulice hladí vánok tichý, 
a nejeden nad nimi dňom i nocou dumá,
kedy zvíťazia? Nuž, azda raz, keď opäť vyjde luna. 

Krajina snov

Na hradbách tlejúcich nádejí, 
vôkol šumná studienka, pramienok oduševnenia.
Hora i pole šedinami, veky zem trasúce ustáli, 
kde kdys´ veľkí elegáni sedeli.

Chýrna zem ani z povestí, nik také bohatstvá v útrobách neskrýva, 
bežnému plebsu laná napína, 
nezhodná je družina, šarvátka nejediná,
rozbroje vyrýva, ohniská rozdúchava,
prostý ľud delí a napomína. 

Staré škriepky v dobrom duchu zažehnané, 
rozprúdia ostré britvy ligotavé? 
Páni pyšní by pre nás posledný kus zeme zapredali, 
a preveľké holubice dôvery i životom ošľahaní skúsení do nich vkladali, 
ešte predtým však než k válovom sa dostali,
červeným kosákom sa jak krížom oháňali, 
hnanie za lepším životom razom zahatali. 

Postavil sa hrdina, aká že to spodina
našim deťom svetlú budúcnosť mrakmi zakrýva,
gaunerom bez charizmy hnáty vyslobodzuje z ocele, 
otcom a matkám národa starobu sklamaním omína ,
vôle zanietenej pracujúcich rúk nedáva pokoja.

Nebol ten dobrodruh, na riziká svojej odhodlanej cesty prebudenia národa nemysliac,
keď vyšli najavo ich zlovestné pohnútky, prepadla ich tiesňava mrazivá ,
tým, že zahnali ho do kúta, premôcť ich chcel ešte viac,
chladnokrvného besnenia plod jeho duša z tela letela. 

Blčiac v očiach ohne pekelné, vedno duch ľudu zaryte pracujúc a nič netušiac, 
i potom však ostala ľudu skrytá jednota myslí prevtelená, v päste zaťatá,
mladých ruky poprepletané,
čakajú pieseň chlácholivú národa hruď pozviechajúc,
neústupnosť a istota vo výraze uvedomelá, 
dvíhajúc zraky sa víchrom novým z diaľky,
zráta bytiam nevznešeným kovu odovzdávajúc svojou poctivosť,
oželie krídla pristrihnuté,
bárs by mali čeliť obuškom, väzeniu, slzným plynom, delám, 
preto česť a zory slobody príchodzej bránia z mäsa a kostí štítom, 
národ rozbíjačom, krutosť, bezcitnosť, 
neodpustia ani maličkosť.

Po noci osláv krajina dostáva sa z heurigeru, 
zo zlého sna opäť sme sa zobudili do šeredného dňa, 
zas spadla naivita a prostá nevinnosť do ubíjajúcej bezmocnosti, 
podlá bezcitnosť pre ľudu bojovníkov, čo z nich veľkosť revolty sálala, 
zda je súdržnosť, vrúcnosť, prajnosť národa nášho perla úchvatná?

Faloš, rozbroj, nenávisť a popudlivosť rozkvitá, 
odvážia sa poslední, keď hrdinov minulých represiám vzdávala?
Veď sen náš je spoločný a rovnaký,
chyťme sa za ruky a odhoďme nápor, čo nás bremení,
buďme prví, čo vyzdvihneme nezvnivočivý zmysel povznášajúci.
S vierou iba vykročme na ulice a zhodíme navždy  múr prekážok nášho ducha ťažiaci.
Predsa všetci za jedno tu sme, 
s láskou zmeniť svet, 
a dobro zvíťazí.

Neželaný model našich svetov 

Iba zrkadlom sme rovnostárskej utópie,
ortieľ vyniesť prišiel posledný súd.
Za čím ženie sa ľudské pokolenie?
Aby nám sa 
po tvári studený pot lial,
len stud!
Keď neskoro dôjde nám, 
že zvrhla sa posledná bitka o kľúčový náš ideál...

Prichádza už búrka?
Generál?
Šelma merala si cestu, 
pod oblúkom Víťazným on stál. 
Tým velil, čo vyhnali by Sovieta či Turka? 
A múr nekonečný, zase starým kontinentom ťal.
Majiteľ je on krvavých hnátov,
zomkol sa prápor a mocný víchor vial.
A mládeži nádej vzal,
rozkmotril aj bratov.
Aby sa ten dav vzdal!

Divákov žiaľ ani zurčal potok a hučali hory.
Objavili sa v čiernych uniformách obri!
Myslel si vari, že by mu ľud svoj záprah len tak daroval? 

Jeden vojak – len malý chlapec neuteká z boja,
na ramene posol mieru zosadol mu.
Podal mu lístok malý a riekol, keď vzlietol on v diaľavy:
„Nech švihne ma len tvoj tieň,
nech nie je zápal nového zajtrajška tých len preceneným vznetom, 
nech za slnca svitu splní sa dávny sen,
nech miznúci pred zorom mojim deň,
tvojich krídel let. 

Šírym svetom letí ten,
nie sa chvastať,
odovzdať správu len, 
že slepými sa tu všetci stali,
nič netušiac sa do rúk dali,
číremu zlu,
a Tatry razom vstali,
zakvílili hory,
dobiedzali nebo, 
že ľud stratil rozum preto. 

Treba azda cit v nás utnúť?
Vyvolať  impulz zabrániť mu? 
Presvedčia vás naše slzy, 
že na strojenú stáda cestu za mizivým cieľom upnúť, 
nie je nášho zmyslu bytia obrazom vytúženým. 

Ostalo by nám iba srdce kamenné,
nevinná duša rozpadla sa na prach,
jeden ako druhý, nelíšia sa,  despota a vrah.

Ich paže sťa oštepy šíkom sa zdvíhajú,
prázdnotu zaliali, „vyššiemu dobru“ sa oddali.
Tí s iným, tým pravým posolstvom nikdy nepadajú, 
ticho päste zatnú, 
nezastavia ich výstrely ani „oštepy“, oni sa  nakoniec,
tak, či onak prebijú. 

Nám zvädla už ruža života!
Hviezda naša dávno už upadla.
Osivela, ovisla, padla do Dunaja.
Zakvitne ešte niekedy
ružovou žiara tônivého hája?

Spálená zem, súboja dohra,
bolo nám to treba?
Ostáva nám zhodne, odhodlane kričať : „Máme holé ruky!“
Zatienila dlaň Božia belasé nebo, 
pribehli tí s obuškami, vytlačiť študentov z Národnej triedy,
pospájaní, ešte silnejší, odrazia ich so zvolaním:
„Máme už dosť tejto muky!“
Zástupy s trikolórou neodrazí ani sneh, nestratia sa ani dychom ľadovým.

Padli už kvapky rosy na zlatisté steblo,
čo vrabca nechalo odpočívať v tieni,
a keď v prudkom vane blyšťavo poskočilo, zbledlo. 
Osivela bludná, tŕnistá cesta.

Vrátiť sa chcem do tej môjho srdca vlasti lona,
na vŕškoch ligotavých modrastých paprskov,
trblietavého lesa, kde sa slnce kloní na pozdrav akoby,
preháňať sa jemnou zelenou róbou živou prikrývkou prekrytou.
A spretŕhať nákovy! 
Na oblohe skaza hnevu Perúnova,
vo vetre unášajú sa jemného páperia letnej lúky vlasce až ku hviezdam siahajúce,
nesmrteľného korába žiara popolavá.

Plné námestia bok po boku zapĺňajú odvážlivci, 
neutečú pred zradcami.
Keď pri sebe držia, nič ich nerozdelí.
A nad Prahou lieta duch slobody,
s odkazom radostným vznáša sa k výšinám
a spieva  lahodiacu pieseň,
nad hlavy všetkých v odraze nočnej temnoty,
čo lieta z kraja do kraja,
v hĺbke jeho drieme zviera,
i polia pusté hnevom a vzburou zdvíha,
keď pozviecha sa ponad tieseň. 
Sľubná hmla času osudu priala,
už sa ľudu voľne dýcha. 
Chrániť krehkú dušu národa nášho,
zradná vlna mlčala,
rozžiarilo sa svetielko nádeje. 
Chveje sa neistotou družina,
na ulici hlas ozýva sa hrsťou:
„Uduste sa nenávisťou!“
Lebo vôľa naša je stále živá,
nestratili sme sa vo svete,
a naše mysle slobodné vždy budú,
aj keby sme mali ísť sami proti prúdu.
Naveky budeme po vôli čestnosti a slobode v tom správnom smere. 

















